Dordrecht is 'n dorp in die Suid-Afrikaanse provinsie Oos-Kaap met sowat 7 000 inwoners. Dordrecht lê teen die oostelike hange van die Stormbergreeks en is onder meer bekend om sy rotstekeninge. Die dorp het ontstaan in 1856 toe 'n NG gemeente, die NG gemeente Dordrecht, hier gestig is. Die kerk het die plaas Boschrand van L.J. Buys gekoop en die dorp is na Dordrecht in Nederland genoem. Die spoorlyn het die dorp in 1931 bereik. Tydens die Tweede Vryheidsoorlog is die dorp deur die Boeremagte verower. Die Anderson-museum in Greystraat is in 1984 in die dorp gestig. Die Hoërskool Dordrecht het tot 2012 reeds drie Springbok-rugbyspelers opgelewer. Bekendes wat hier gebore is, sluit in: Hennie Aucamp – bekroonde skrywer en digter. Marais Steyn – politikus van sowel die Verenigde as die Nasionale Party. O.S. Vermooten – prokureur, politikus en een van die eerste Volksraadslede van die Nasionale Party. Dordrecht (Nederland), sedert 23 Maart 2006 NG gemeente Dordrecht Gereformeerde kerk Dordrecht Lys van dorpe in Suid-Afrika Die skool se koshuis. Die museum in die hoofstraat. Die skool naby die kerk.